
Prome Minister Evelyn Wever-Croes: 


OBHETIVONAN STRATEGICO DI E 
E-GOVERNMENT ROAD MAP 


Durante conferencia di prensa di Gobierno di Aruba dialuna 
mainta, Prome Minister Evelyn Wever-Croes a elabora riba e 
obhetivonan strategico di e-Government Road Map. Esaki ta 
basa riba 10 obhetivo strategico cu lo catalisa transformacion 
digital di Aruba —mayoria ya caba ta den fase di implementacion: 


1. Crea un sistema di e-government integral — locual nos ta 
yama interoperability platform 

2. Introduci un identificacion nacional digital 

3. Crea un cuadro di ley y regulacion 

4. Simplifica y digitalisa servicionan clave di Gobierno 

5. Sigura privacidad di data y un modelo robusto di cybersecurity 
6. Inverti den preparacion y educacion digital di empleado 
publico y ciudadanonan 

7. Disefia un campafia di conscientisacion pa sigura inclusion 
‘completo di henter nos comunidad 

8. Institui un structura di coordinacion di e-government 

9. Prepara un modelo financiero sostenibel y un modelo di 
procurement transparente 

10. Crea un ecosistema activo pa acelera digitalisacion na 
Aruba den tur sector 


Durante conferencia di prensa, Prome Minister a duna di conoce 
cu e lo keda duna update durante e trayecto y stakeholders 
nan tambe por spera invitacion den 2021 pa nan tambe por 
forma parti di e fase di implementacion. E prome proyecto 
cardinal di e e-Government road map ya caba a drenta fase 
di implementacion, cual ta e asina yama interoperability 
platform, Conexion, cu ta e creacion di e plataforma digital pa 
intercambia datos den gobierno na un forma sigur. E proyecto 
aki tin un termino di 5 luna y na final di e fase aki comunidad 














lo mira un aceleracion pa locual ta trata introduccion di mas 
servicio digital di gobierno. 


Tur informacion di e road map lo ta obtenibel online den januari 
2021. Mientrastanto, esnan cu ta desea di lesa e road map, 
por manda un email pa innovation@gobierno.aw. 

Minister President Evelyn Wever Croes: 
Prome Minister Evelyn Wever - Croes cu update di e 
situacion di covid: 


GOBIERNO NO TA BAY IMPLEMENTA 


MEDIDA NOBO AWOR, 


PERO LO MONITOR E 


SITUACION SI 


Dialuna 21 di september Prome Minister Evelyn Wever - Croes 
a elabora riba diferente tema den e conferencia di prensa. 
Faltando 4 dia pa Pasco, den nomber di Gobierno di Aruba y 
Team di Crisis, Prome Minister ta gradici tur esnan cu a yuda 
pa yega caminda cu nos ta awe den e pandemia. Aruba su 
economia awe ta habri, buelonan cu turistanan ta yegando nos 
isla, mas hende poco poco ta trahando y nos por tin speransa 
cu Aruba su situacion lo sigui mehora. 


Situacion di casonan di covid 

Awe tin 160 caso activo di Covid y na Aruba a haci casi 60 mil 
test desde comienzo na maart. Ta danki na e strategia agresivo 
di test, nos tin e situacion bastante domina. Na september 
a mira un piek di 1640 caso, y despues di un luna a baha 
esaki bou di 200 activo. Eynan nos a keda awor den e ultimo 
2 lunanan. Nos a baha bou di 100 na november, pero despues 
a sigui aumenta y awor ta fluctua entre 100 y 200. 

Riba su mes, esaki ta cantidad cu nos por domina, e capacidad 
di ICU ta ok, y den hospital no tin hopi hende. Sinembargo, 
no ta for di peliger ainda, pasobra nos tin awe un averahe di 
16 caso nobo pa dia. Siman pasa e tabata 12 caso nobo pa 
dia. Nos a cuminsa luna di December cu 122 caso activo y e 
cantidad ta fluctua, pero awe nos ta na 160 caso activo, pues 
un aumento. P'esey e mensahe ta pa tur hende cuida, mas 
ainda. 


Prome Minister a duna di conoce cu Gobierno no ta bay 
implementa medida nobo awor, pero lo monitorea e situacion 
si, pa mira si e aumento cu ta detectando ta exigi ahuste den 
e medidanan. 


Si wak bek for di principio di e covid crisis na Aruba, te cu awor 
berdad nos mester ta hopi agradecido na esnan den cuido, 
esnan encarga cu testmento, esnan encarga cu controlnan di 
isolacion y taskforce bedrijven, esnan encarga cu orden publico, 
boluntarionan hibando cuminda pa esnan cu no tin, crisis team 
y tur persona cu ta traha incansablemente y principalmente 
ciudadanonan, pa e diciplina y cooperacion. 


MENSAHE PA SIGUI CUIDA 

“Laga nos balora tur e sacrificionan cu nos ta haciendo, 
pasobra awe e ta bastante bou di control, no pa suerte sino pa 
decisionnan dificil. Nos a cera frontera, separando famianan 
sin sa ki dia nos lo bolbe brasa nos sernan keri, nos yiunan 
studiando den exterior. 


Nos a bin cu toque de queda y mester a keda cas. Nos a biba 
den ansha y hasta haci filanan largo na supermerado pasobra 
nos a pensa cu papel higienico lo caba na Aruba. Cuanto 
hende a perde trabou? Cuanto hende no por a despedi di 
nan ser keri debi na e reglanan nobo di Covid? Nos a shut 
down nos turismo y consecuentemente hopi compania a cera 
y hendenan a perde trabou. Awor nos ta recordando poco 
poco cu ta sacrificionan grandi cu nos tur a haci, a percura cu 
nos ta aki para. Porfabor no laga nan bay perdi. Na nomber di 
Gobierno y Pueblo di Aruba, faltando algun día pa ta Pasco, mi 
ta pidi tur hende pa nos balora tur e trabou y sacrificio inmenso 
di miles di persona cu a traha pa cuida nos tur y haci bo bida y 
di bo famia mas facil cu mas siguridad y trankilidad. Ban sigui 
cumpli cu e disciplina y e reglanan, sea ta na trabou, haciendo 
compras of na cas durante dianan di fiesta. 


Tambe ta importante pa recorda pa core cu mas pasenshi y 
siguridad den trafico. Ban celebra e Pasco aki protehando y 
stimando nos prohimo, bisti bo tapaboca, tene distancia, si 
por keda cas y celebra cu famia. E regla principal ta: si bo ta 
sinti malo, pa cualkier sintoma, keda paden y yama bo dokter. 
Si haci of ricibi bishita, sigui cumpli cu e reglanan y limita e 
cantidad di hende. Laba man frecuentemente y/of uza hand 
sanitizers. 


Por ultimo, ta hunto nos a logra y ta hunto nos por sigui logra 
controla e virus pa recupera Aruba su economia y futuro. No 
ban laga dianan di fiesta bira fiesta pa Covid. No ban plama e 
virus, 

Ban plama e Alegría, Positivismo y Speransa”, Prome Minister 
Evelyn Wever - Croes a expresa. 

Prome Minister Evelyn Wever-Croes: 


E-GOVERNMENT ROAD MAP: 
CONSTRUYENDO MIHOR EXPERIENCIA 
PA E CIUDADANO 


E e-government road map ta enfoca riba tur locual mester 
sosode den e fase di inicio di implementacion di e plataforma 
di conexion pa asina mehora e suministro di servicio publico 
y ta e prome rapport den un serie di rapport cu lo ser publica 
pa tanto Gobierno como stakeholders durante sigur e proximo 
10 aŭanan riba Aruba su trayecto nacional di transformacion 
digital. Esaki lo percura pa Aruba bira e lider den transformacion 
digital den region y awor caba sigur un di e paisnan cu ta wordo 
mira como un frontrunner den innovacion. 


E road map ta provee no solamente un structura cu 
gradualmente ta aumenta e suministro di servicionan digital 
pero tambe e ta provee un structura pa identifica iniciativanan 
clave pa sector publico y priva durante e proximo añanan. E 
focus principal ta pa sigura e miho uzo posibel di tecnologia 
digital na beneficio di e pueblo di Aruba. 


KICO TUR A HACI CABA TE CU AWE 
(PERIODO 2018 - 2020): 


o Alineamento cu stakeholders clave den direccion di un 
vision comun 


o Alineamento pa un nucleo di maneho nacional 


0 Inversion den infrastructura anual (hardware y software) 
pa mantene y sigura operacion di tecnologia di informacion pa 
e departamentonan asisti pa e Departamento di Informatica y 
Automatisacion (DIA). Esaki ta inclui actualisacion/ substitucion 
di infrastructura critico na DIA y otro departamentonan clave 


o Centralisacion di cierto software critico cu a conduci na 
reduccion di gastonan y a aumenta eficiencia 


0 Establece un oficina di cybersecurity nacional (NCTVI) 
y mi colega Minister di Husticia ta den proceso di instala e 
plataforma di coordinacion nacional pa cybersecurity, un 
element sumamento importante di e-government 


0 ል introduci cierto leynan importante pa por facilita 
e-government, entre otro, e ley pa por firma digital y a cuminsa 














e trayecto di varios otro ley cu ta importante pa e-government 


o Transicion pa reunionnan di Conseho di Minister digital 
activo y decisionnan via e introduccion di e-Cabinet 


o Desaroyo y implementacion di servicionan digital na 
nivel di departamentonan cu ta agrega balor na e servicio di 
gobierno, entre otro, a introduci e-forms na DEZHI, a digitalisa 
procesonan di ministerio di infrastructura, a introduci e-library 
na biblioteca nacional, DIMP a introduci Bo Impuesto unda 
cu por haci aangifte di belasting online, y asina tin hopi mas 
ehempel di proyectonan cu a wordo ehecuta e ultimo añanan, 
y asina tambe lo tin hopi mas y na un speed mas acelera e 
proximo añanan 


E road map lo ta obtenibel online den januari 2021. 
Mientrastanto, esnan cu ta desea di lesa e road map, por 
manda un email pa innovation@gobierno.aw. 


mber 2020 


y ASCO 
Y FELIz ANA Nogo 


Evelyn, Kenneth 
Christine, Claudine, Kevin, Jelryer 


D. 
eg | Un temporada di Union, Paz 


y Conexion 


Feliz Dianan Di Fiesta 

MINISTER XIOMARA MADURO 


COSECHA CU ACTIVIDADNAN SPECIAL PA 
DIANAN DI PASCO 








ovecha 


ARUBAN CRAFT DESIGN & HERITAGE 











Pa temporada di Pasco Cosecha tin diferente actividadnan 
special. 


Cosecha tin anochi di compras na su localidad na Oranjestad 
y esaki lo tuma lugar diabierna 18, diasabra 19, dialuna 21, 
diamars 22 y diaranson 23. Den tienda di Cosecha por encontra 
un surtido varia di Arte y Artesania local y cu certificacion 
nacional di artesania. Cosecha ta brinda Artistanan y 
Artesanonan local un espacio unda personal di Cosecha ta 
bende nan productonan y asina aporta na e comercio local. E 
anochinan di compras ta te 8.30 pm. Cosecha Oranjestad ta 
situa den e edificio monumental geel na Zoutmanstraat 1. 


Cosecha tambe lo tin Do-It-Yourselfs (DIYs) den tema di 

Pasco riba e anochinan di compras. Pero tambe diabierna 18 
y diasabra 19 di december na su localidad na San Nicolas. E 
localidad di San Nicolas ta habri di 12.30 pm - 6.30 pm. E DIYs 
ta un bon actividad pa hasi hunto cu amigonan y famianan. 
Por ehempel por pinta un tote bag cu un diseño di Pasco riba 
dje. Tambe Cosecha tin par di DIYs na unda por husa material 
di recicla, por ehempel boter, driftwood, piedra. Door di ofrece 
DIYs, Cosecha kier stimula e comunidad pa ta creativo y traha 
cu nan mannan Arte y Artesania. 


Cosecha ta spera cu e consumidor por yuda e Artistanan y 
Artesanonan local door di cumpra un di nan productonan pa e 
temporada aki di Pasco y door di bin hasi arte y obra di man 
den e dianan venidero na Cosecha. 


Pa mas informacion por tuma contacto cu Cosecha Oranjestad 
na telefoon 5878709. Tambe por manda un email na 
arubacosechasn(Qgmail.com. 


Pa por keda informa di Cosecha su workshopnan, artesanonan, 
artistanan y webshop nobo por bishita nan Facebook page: 
Aruba-Cosecha Instagram page: cosecha_aruba y Webpage: 
www.arubacosecha.com 








BON PASCO 


= 


Sra. mr. Xiomara Maduro 








Y UN PROSPERO ANA 2021 


ርሀ E PAZ DI DIOS POR REINA DEN TUR CAS, FAMIA Y CURASON 


MINISTER DI FINANSA, ASUNTONAN EGONOMICO Y CULTURA 








(NLINE 


Schedule di Entretenimento 


Ambiente di hacimento di compras, Entretenimento di DJ y Ambiente di Pasco 


Diaranson, 23 di december 2020 
12:00 pm - 6:00 pm ኃ 


Caya Betico Croes: 
Banda di La Moderna y Dilanti di Ex Bon Bini 


San Nicolas: 
Dilanti di Cosecha 


s #CumpraLocal #DiNosPaNosMes 

DCA TA YEGANDO UN OTRO FIN DI ANA 





2 DCA 


Departamento di Cultura Aruba 











Departamento di Cultura Aruba (DCA) ta yegando otro fin di 
aña y en conexion cu dianan di fiesta di Pasco y Aña Nobo, 
DCA lo ta cera pa publico di dia 24 di December 2020 te dia 3 
di januari 2021. 


DCA ta wak bek riba un aña hopi diferente. 2020 a trece hopi 
reto inespera cu e pandemia di Covid-19 riba nos isla. Varios 
evento planea no por a sigui normal, mester a haci esakinan 
cu condicionnan no usual y segun maneho di Gobierno y regla 
di DVG. 


Arte di Palabra a tuma luga den forma virtual. Gang di Arte a 
uni cu e proyecto 'Dream Dare Do' y su presentacion tabata 
uno piloto pa haci presentacion den Cas di Cultura segun 
reglanan di DVG y Crisis Team na unda esaki a sirbi pa mustra 
con e normal nobo lo ta den Cas di Cultura cu un publico di 
bishitante limita. 


E proyecto escolar di San Juan, DCA a reparti USB cu 
animacion den forma di video educativo pa nos muchanan di 
‘Shon Wantomba y e Celebracion di Fiesta di San Juan’ na tur 
scolnan basico. 


Celebracion di San Juan pa publico di e aña aki a bay den 
un otro forma, mirando cu eventonan publico a keda cancela. 
Unoca, CCDN y DCA a sinta hunto na unda a haci e celebracion 
diferente cu transmision enbibo via Tele Aruba di e celebracion 
di San Juan, dera gay cu a keda transmiti pa henter Aruba riba 
dia 24 di juni 2020. DCA, Fundacion Rosea Cultural, Masiduri 


y varios boluntarionan bou guia di Jhon Freddy Montoya, 
coordinado di proyecto na DCA a haci un bunita Tableau 
Vivant relaciona cu celebracion di San Juan riba e caminda 
grandi dilanti di Direccion di Aviacion Civil. Akinan a realisa dos 
presentacion na unda e automobilistanan por a aprecia esaki 
den ora di mainta y atardi riba dia 24 di juni. 


E situacion di Covid-19 ta reta DCA pa haci mas actividad 
den forma virtual y bira mas visibel ‘online’ pa publico. A 
experimenta hunto cu ‘partners’, Fundacionnan, Comision, 
Scol y boluntarionan pa realisa proyectonan digital. Tambe 
a participa na proyecto, Webinar, y tayernan virtual asina 
siña di otronan. A realisa varios reunion di staf y di website 
virtualmente. 

DCA a forma parti un biaha mas cu Poder di Hubentud cu 
sosten di colega Jhon Freddy. 


DCA ta sigui tambe experimenta cu medionan digital y lo sigui 
informa y educa publico riba e herencia cultural di nos isla. 


Siguientemente DCA ta realisa hunto cu CCDN, Fundacion 
Cultural Festivalnan Folklorico y Comision Pro Cultura e 
celebracion di nos tradicion di fin di aña, esta nos DANDE. 

E aña aki lo conoce un festival di Dande estilo virual y danki na 
Aruba TV. Pa medio di nos medionan di comunicacion lo yega 
den tur hogar aki na Aruba y internacionalmente. 


Director di DCA ta gradici tur esnan cu a sostene nan den 2020 
y sigur ta sigui conta riba nan cu e mesun apoyo den 2021. 


Director, staf y personal di DCA ta desea un y tur feliz dianan di 
fiesta y laga nos cuida nos mes, nos sernan stima. Ban stimula 
otro pa cuida nos salud! 


Bon Pasco y Bon Aña 2021. 
Cultura nos tin cu Bib'e. 
Nos ta Cultura. 




















ANUNCIO 


Minister di Finansa, Asuntonan Economico y Cultura ta anuncia 
cu maneho di orario di tienda pa publico ta lo siguiente pa e dianan festivo venidero: 


25 di december 2020: 
NO ta permiti pa un negoshi ta habri pa publico. 


1 di januari 2021: 
NO ta permiti pa un negoshi ta habri pa publico. 


Esaki no ta conta pa pompstations, botica, ni pa sector horeca y tiendanan cu ta 
situa den un hotel cu tin hotelvergunning. Durante dianan di fiesta e maneho di 
orario ta keda vigente y no ta haci excepcion. 


Lo eherce control riba cumplimento di e maneho di orario. 


Feliz dianan di Fiesta! 














BARI 


NI 

Minister Dangui Oduber: 


` I N21 LO TA LIN 

E aña aki 2020 tawata ህበ aña hopi dificil. E tawata e aña di 
mas dificil den nos historia como pais. Un aña caminda hopi 
ta esnan cu a perde un ser keri, a perde un trabou of a perde 
nan negoshi. No obstante tur e retonan di aña 2020 nos como 
pais a demostra un disciplina enorme pa comporta nos mes, 
sigui reglanan y adapta na e custumbernan nobo. Apesar di tur 
obstaculo Aruba a maneha Covid-19 na e mihor forma posibel 
mantiendo e casonan relativamente abou durante henter aña 
cu exepcion di 2 luna y percura pa desde luna di juli cuminsa 
nos recuperacion economico. 








Gobierno mester a tuma decisionan dificil pa salvaguardia 
salud di nos communidad. No tawata decsionan facil pero 
necesario. Cu bon cooperacion di comunidad poco poco pero 
sigur nos ta logrando. 


Tawata 3 luna pasa cu nos a pone como meta ta pa reduci e 
cantidad di casonan positivo pa dia bao di 30. Nos a scohe 
e cifra aki pasobra esaki ta un cantidad acceptabel cu na tur 
momento nos hospital y nos departamento di salud publico por 
maneha. Awe despues di 3 luna nos ta stabiel riba un averahe 
di 14 caso nobo pa dia. 

Continuacion NOS TIN CONFIANSA CU ANA 2021 LO TA UN MIHOR.... 


Nos mester realiza y ta consciente cu si nos kier mantene nos 
economia habri y frontera habri nos NO lo yega na 0 positivo 
por lo pronto. 


Nos ta tuma e medidanan cu nos ta sinti ta necesario pero 
na final e risico tey, e risico ta keda y cada un di nos mester 
ta consciente di esaki y asumi nos responsablidad civico 
specialmente pa cuida esnan mas vulnerabel 


Nos hospital ta haciendo un excelente trabou di maneha e 
situacion manera cu e ta. E situacion actual ta bao di control y 
nos ta spera cu e por keda asina tambe specialmente durante 
e dianan di fiesta cu ta na caminda. 


Tur esaki no ta kita cu nos tur mester keda alerto, nos no mester 
slek, nos no mester bai celebra pasobra covid-19 ta activo 
ainda y cualkier descuido por resulta den aumento di casonan. 
Aumento di casonan obviamente lo tin consequencianan pa 
nos economia y gobierno mester cuminsa tuma mas medida 
cual naturalmente nos kier evita. Nos tin cu sigui reglanan, 
sigui protocolnan, bisti mask na tur momento y mantene 
distanciamento social pa e casonan por keda manehabel. 
Dianan di fiesta ta asercando y aunke nos tur kier celebra nos 
tin cu corda pa celebra esaki conforme e protocolnan na un 
manera safe y sigur cuidando nos mes y nos sernan keri. 


Tin un luz na horizonte pa nos tur considerando e hecho cu tin 
2 vacuna cu lo subi mercado. E vacuna di pfizer cu ja caba a 


haya aprobacion na Inglaterra y Union Europeo y e otro vacuna 
di moderna cu a subi mercado na Merca. Gobierno hulandes 
por medio di ministerio di VWS (Volksgezondheid, Welzijn en 
Sport) a compromete nan mes cu Aruba cu na momento e 
vacuna bira disponibel pa Hulanda, Aruba tambe lo haya esaki. 


Nos lo cuminsa cu un campaña pa educa y informa tur hende 
riba e vacuna pa tur hende ta bon informa. E vacuna aki no lo 
ta obligatorio pero nos lo recomenda esnan cu ta den risico 
groep, esnan di edad y tambe esnan cu ta traha den cuido 
y frontlinersnan pa tuma esaki. E vacuna no lo soluciona e 
situacion pero lo trece un tiki trankilidad si. 


E caminda pa yega bek caminda nos tawata no lo ta facil pero 
nos tin pleno confiansa cu nos lo recupera nos turismo y nos 
economia. 


E aña cu ta bai habri lo bira un aña di recuperacion, un aña 
di oportunidadnan nobo y perspectiva positivo. Cu curashi y 
determinacion nos lo drenta aña 2021 pa nos percura pa nos 
por inspira y percura pa crea e oportunidadnan nobo pa nos 
pais. 


Minister Dangui Oduber den nomber di su famia kier a desea 
comunidad di Aruba un bon pasco y feliz y prospero aña 2021. 
Cu aña 2021 trece hopi algeria, salud, bendicion y prosperidad 
pa cada un di nos. Cu Dios por drama su bendicion riba nos 
dushi Aruba Minister Oduber a termina bisando. 










|” s 


Mantene distancia 
1.5 meter y evita 
di bay den hopi hende 





PRACTICA 
HIGIENA 


pa combati covid-19 

Departamento di Salud Publico: 


TIPS PA UN BON PASCO 


Departamento di Salud Publico Aruba ta 
presenta aki diferente recomendacion pa 
bo pasa un Pasco trankil y salud memei 
di e pandemia di Covid-19. 

Tene na cuenta cu e consehonan aki na 
cas: 

+ Por reuni, pero no invita hopi hende. 
Mester evita aglomeracion y mas den 
areanan cu ta cera of cu no tin bon 
circulacion di aira. 

«Mas tanto reuni cu esnan cu ta biba bou 
bo mesun dak, y scoge pa tin contacto 
cu otro famia y amigo uzando recurso 
digital pa celebra hunto, manera Zoom, 
video calls of WhatsApp, por ehempel. 

+ Distribui bishita den transcurso di dia, 
asina bo no lo ta cu hopi hende pareu 
ma cas. Pone ora pa cada persona cu 
lo bishita bo, asina e no lo topa cu e 
siguiente bishita. 

+ Preferiblemente, sinta pafo, ta mas 
sigur. Caminda aira ta circula, tin menos 
posibilidad di plamamento di Covid-19. 
Si ta sinta pafo, toch mester sigui cuida. 
+ Prepara tur cos na cas pa tur esnan 
cu bini por mantene distancia di 1.5M 
tur momento. Dus pensa bon con nan 
ta bay sinta y na unda. Sea consciente 
y hala atencion di esnan cu no ta cumpli 
cu regla. 

+ Zorg pa tin suficiente habon y “hand 
sanitizer' na cas, pa asina garantisa 
higiena y stop e contagio. 

Aki algun recomendacion pa ora di haci 
compras: 

+ Si por, cumpra online mas tanto. 
Probecha di servicio di delivery caminda 
cu por. 

+ Cumpra tur cos cu anticipacion. No 
laga cos pa ultimo ora. 

+ No bay haci compras cu mas persona cu 
ta necesario, asina ta evita aglomeracion. 
Iglesia tambe ta keda importante, pero 
mester sigui cumpli cu tur regla stipula: 

+ Respeta e cantidad maximo di hende 
den iglesia. 

+ Cumpli cu tur e medidanan di 
prevencion. 

+ Uza tapa boca y mantene distancia di 
1.5M na tur momento. 

+ Preferibel, sigui transmision na TV of 
online. 


Si nos cuida e Pasco aki, nos lo por 
celebra fin di aña tambe den trankilidad 
y salud. Sea consciente: cuida bo mes y 
cuida otro, #ArubaTaContaCubo 








bvG 


DIRECTIE VOLKSGEZONDHEID 





Jips pa un Bon Paseo 


+ Por reuni, pero no invita hopi hende. 
e Uza recurso digital manera Zoom, video calls of 
WhatsApp, pa celebra cu otro famia y amigo 
e Distribui bishita den transcurso di dia, asina 
bo no lo ta cu hopi hende pareu na cas. 
#Preferiblemente, sinta pafo, ta mas sigur. 
e Prepara tur cos na cas pa tur esnan cu bini 
por mantene distancia di 1.5M tur momento, 
#Zorg pa tin suficiente habon y 
“hand sanitizer" na cas. 





+ Si por, cumpra online. 

e Cumpra tur cos cu anticipacion, 
#No bay haci compras cu 

mas persona cu ta necesario. 





«Respeta e cantidad 

maximo di hende den iglesia. 
#Cumpli cu tur e medidanan di prevencion, 
#Uza tapa boca y mantene distancia. 
*Preferibel sigui transmision na TV of online. 


Ban Sigui Cuida! 








—— ga 

Crisis Team di Gobierno ta monitoreando y analisando e ultimo 
desaroyonan relaciona cu e noticia di un variante nobo di e 
virus Covid -19 cu a keda detecta na Inglatera. 


Na e momento aki Aruba ta conta cu un vuelo non-stop pa 
siman for di Inglatera, for di siman pasa Diaranson. E siguiente 
vuelo lo ta diaranzon awor 23 di December. 


Despues di a considera tur e aspectonan di Test y Control 
cu Aruba ta aplicando a conclui cu na e momentonan aki e 
riesgonan di importacion di casonan no ta di tal magnitud cu ta 
necesario pa cancela e vuelonan. E puntonan mas relevante 
cu a conduci na e conclusion ta; Aruba tin un maneho di 100% 
testing, cual a bin ta duna bon resultado. Den e contexto aki 
por bisa tambe cu un total di 85% di esnan cu a drenta for di 
Inglatera siman pasa a condusi nan test conforme rekisito di 
Aruba y a entrega nan resultado negativo promer cu a aborda 
e vuelo pa Aruba. Esnan cu no test prome cu vuelo MESTER 
test aki y si Aruba ta duda di e test su validez, semper Aruba 
por exihi pa ripiti esaki. Esaki ta sigui ta un instrumento clave 
den combati importacion di casonan di Covid-19. De facto for 
di apertura di frontera na juli por tuma nota cu casonan importa 
a keda hopi limita. 























Ta un echo cu tin demanda for di e mercadonan pa biaha 
pa Aruba. Apesar cu e Gobierno Britanico ta stimulando su 
ciudadanonan pa biaha solamente pa motibonan esencial, e 
ciudadonan tin e liberdad pa haci un biahe y nan tin deseo pa 
biaha pa Aruba. Tanto Aruba como TUI ta sigui monitorea e 
situacion. TUI a pasa na cancela diferente otro vuelonan, pero 
ainda a mantene otro incluso esun di Aruba, teniendo risico nan 
na cuenta. Crisis Team Lo sigui monitorea e situacion y lo reuni 
e siman aki diahuebs pa asina repasa ultimo desaroyonan y 
dicidi si mester ahusta e maneho. 








Un pasco 


È | DIFERENTE 


UN AÑA NOBO 


pa nos `. 

Departamento di Salud Publico: 


UPDATE 22 DI DECEMBER 2020 


Segun resumen di awe 28 persona a recupera, a registra un total di 17 caso nobo di Covid-19, di cual 4 ta no- 
residente, cantidad total di testnan ehecuta ayera ta 651 ‘positivity rate’ local riba dia di ayera ta 14%). 


Activo tin awe 155 caso, cantidad di fayecido relaciona cu Covid-19 ta 47. 
Hospital ta informa cu tin un total di 7 persona interna di cual 1 ta den Cuido Intensivo y 6 isola riba piso general. 
Ta importante pa informa cu e cifras di no- residente no ta encera solamente turista cu ta yega Aruba y cu ta test na 


nan yegada. Pero cu e cifras tambe ta encera turistanan cu ta test pa por bandona nos isla, turista cu a desaroya 
sintoma na Aruba y tambe no- residente manera studiantenan. 


Aruba ta conta cu bo! 


22/12/2020 NO-RESIDENTE 


4 
155 125 30 


Positivo 5199 5029 170 

Mantene Beach cera Max 4 persona 
distancia 12'or AM - S'or AM na mesa 

4 dirigi farexito ' 
“Mmester pasa den" 
trabou duro + 
cu dedicacion y ` 
/ determinacion 
nos ta logra e. 


gaito: cu nos: 
| propone 

